স্টাফ রিপোর্টার ॥ জেএসসি পরীক্ষা দেয়া হলনা রাজু চন্দ্র ঘোষের (১৪)। পরীক্ষায় যেতে গিয়ে টমটম দুর্ঘটনায় নিভে গেল তার প্রাণ প্রদীপ। জীবনে তাকে আর পরীক্ষা দিতে হবেনা। হতভাগ্য রাজু চন্দ্র ঘোষ আজমিরীগঞ্জ উপজেলার নোয়াগড় গ্রামের নিপেন্দ্র চন্দ্র ঘোষের ছেলে। সে স্থানীয় জলসুখা কেজিপি উচ্চ বিদ্যালয়ের জেএসসি পরীক্ষার্থী ছিল। গতকাল সোমবার সকাল ৯টায় আজমিরীগঞ্জ-জলসুখা আঞ্চলিক সড়কের নগর কবরস্থান এলাকায় এ দুর্ঘটনা ঘটে। প্রত্যক্ষদর্শী ও স্থানীয় সূত্রে জানা গেছে-রাজু সকালে জেএসসি পরীক্ষায় অংশ নিতে অপর দুই সহযোগীর সঙ্গে একটি টমটমযোগে আজমিরীগঞ্জ উপজেলা সদরের মিয়াধন মিয়া বালিকা উচ্চ বিদ্যালয়ের উদ্দেশ্যে রওয়ানা হয়। টমটমটি নগর কবরস্থান এলাকায় পৌছুলে নিয়ন্ত্রণ হারিয়ে রাস্তার পাশে খাদে পড়ে যায়। এতে রাজুসহ অপর দুই পরীক্ষার্থী আহত হয়। স্থানীয়রা আহতদের উদ্ধার ...